PATVIRTINTA

Molėtų rajono savivaldybės tarybos

2021 m. birželio d. sprendimu Nr.B1-

**MOLĖTŲ RAJONO SAVIVALDYBĖS METŲ**  **MEDICINOS DARBUOTOJO VARDO SUTEIKIMO IR PREMIJOS SKYRIMO NUOSTATAI**

**I SKYRIUS**

**BENDROSIOS NUOSTATOS**

1. Molėtų rajono savivaldybės metų medicinos darbuotojo (toliau – Metų medicinos darbuotojas) vardo suteikimo ir premijos skyrimo nuostatai (toliau – Nuostatai) reglamentuoja Metų medicinos darbuotojo vardo suteikimo kriterijus ir Metų medicinos darbuotojo premijos (toliau – Premija) skyrimo tvarką.

2. Metų medicinos darbuotojo vardo suteikimo ir Premijos skyrimo tikslas – įvertinti Molėtų rajono savivaldybės (toliau – Savivaldybė) sveikatos priežiūros įstaigų medicinos darbuotojų profesinės veiklos rezultatus ir skatinti juos siekti didesnės profesinės kompetencijos.

3. Metų medicinos darbuotojo vardas suteikiamas ir Premija skiriama medicinos darbuotojams už reikšmingiausius pastarųjų dvejų metų nuopelnus profesinėje veikloje, bendruomenės narių skatinimą sveikai gyvensenai.

4. Kas dveji metai Premija skiriama Savivaldybės sveikatos priežiūros įstaigų medicinos darbuotojams.

5. Premiją steigia Molėtų rajono savivaldybės taryba (toliau – Savivaldybės taryba). Premijos dydis – 25 BSI (bazinės socialinės išmokos dydis).

6. Premija Molėtų rajono savivaldybės administracijos direktoriaus įsakymu skiriama iš savivaldybės lėšų vadovaujantis Molėtų rajono savivaldybės strateginiu veiklos planu.

**II SKYRIUS**

**KANDIDATŲ METŲ MEDICINOS DARBUOTOJO VARDUI IR PREMIJAI GAUTI SUTEIKIMO KRITERIJAI**

7. Vertinamos veiklos sritys:

7.1. teikiamų sveikatos priežiūros paslaugų kokybės gerinimas, dalyvavimas įstaigos veikloje;

7.2. bendruomenės narių sveikos gyvensenos ir ligų prevencijos skatinimas;

7.3. profesinės veiklos tobulinimas;

7.4. pilietinė, visuomeninė, veikla.

8. Veiklos vertinimo kriterijai:

8.1. profesiniai pasiekimai;

8.2. aktyvi ir kūrybiška veikla įstaigos bendruomenėje, novatoriškų idėjų sveikatos priežiūros srityje siūlymas ir įgyvendinimas;

8.3. aktyvus sveikos gyvensenos propagavimas;

8.4. gyventojų pasitikėjimas bei palankūs atsiliepimai apie medicinos darbuotojo teikiamas sveikatos priežiūros paslaugas;

8.5. aktyvus dalyvavimas visuomeninėje veikloje ( savanorystė, pilietinis aktyvumas );

 8.6. dalyvavimas rajono, šalies visuomeninėje, eksperimentinėje ir mokslo tiriamojoje veikloje (draugijos, asociacijos, ekspertų komisijos, konferencijos, konsultacijos, straipsniai ir kt.), viešos paskaitos bendruomenėms, autentiškos patirties sklaida.

2

**III SKYRIUS**

**METŲ MEDICINOS DARBUOTOJO VARDO SUTEIKIMO IR PREMIJOS SKYRIMO TVARKA**

9. Kandidatūras Metų medicinos darbuotojo vardui ir Premijai gauti turi teisę siūlyti Molėtų rajono savivaldybės meras, tarybos nariai, administracija, sveikatos priežiūros įstaigų bendruomenės, vietos bendruomenei atstovaujančios asociacijos.

10. Premija teikiama nuo 2022 m. kas dveji metai.

11. Kandidatūros raštu (pagal Nuostatų 1 priede pateiktą formą) teikiamos Savivaldybės administracijos vyr. specialistei – savivaldybės gydytojai iki kovo 27 d. nuo 2022 m. kas dveji metai.

12. Kartu su teikimu būtina pateikti kandidato sutikimą dėl asmens duomenų tvarkymo (pagal Nuostatų 2 priede pateiktą formą).

13. Kandidatūras svarsto Metų medicinos darbuotojo vardo suteikimo ir Premijos skyrimo komisija (toliau – Komisija), patvirtinta Savivaldybės administracijos direktoriaus 5 metams iš ne mažiau kaip 5 narių. Komisijos nariais negali būti Savivaldybės tarybos nariai.

14. Komisijos darbas organizuojamas pagal Savivaldybės administracijos direktoriaus patvirtintą Komisijos darbo reglamentą.

15. Komisija svarsto ir vertina pateiktas kandidatūras, atitinkančias bent vieną veiklos sritį ir bent 2 veiklos vertinimo kriterijus,, pagal Komisijos darbo reglamentu nustatytą kriterijų vertinimo tvarką.

16. Komisijos sprendimas dėl Metų medicinos darbuotojo vardo suteikimo ir Premijos skyrimo priimamas iki balandžio 15 d. nuo 2022 m. kas dveji metai.

17. Komisijos sprendimai įforminami protokolu. Protokolą pasirašo Komisijos pirmininkas ir sekretorius.

18. Sprendimą dėl Premijos skyrimo priima Savivaldybės administracijos direktorius, atsižvelgdamas į Komisijos teikimą.

19. Metų medicinos darbuotojo vardas suteikiamas ir Premija skiriama Savivaldybės administracijos direktoriaus įsakymu ir teikiama Medicinos darbuotojų dienos proga. Kartu su Premija įteikiamas Savivaldybės mero pasirašytas Metų medicinos darbuotojo nominacijos diplomas.

20. Komisija užtikrina, kad jos vykdomas asmens duomenų tvarkymas atitiktų Lietuvos Respublikos asmens duomenų teisinės apsaugos įstatymo nuostatas.

21. Metų medicinos darbuotojo vardas ir Premija tam pačiam medicinos darbuotojui teikiama vieną kartą.

22. Informacija apie Metų medicinos darbuotojo vardo suteikimą ir Premijos skyrimą skelbiama Molėtų rajono savivaldybės interneto svetainėje, kitose žiniasklaidos priemonėse.

**IV SKYRIUS**

**BAIGIAMOSIOS NUOSTATOS**

23. Nuostatai keičiami, papildomi ar pripažįstami netekusiais galios Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų medicinos darbuotojo vardo

 suteikimo ir premijos skyrimo nuostatų

 1 priedas

**REKOMENDACIJA METŲ MEDICINOS DARBUOTOJO VARDUI IR PREMIJAI GAUTI**

1. Vardas ir pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Darbovietė, pareigos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Elektroninio pašto adresas, telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Veikla, atitinkanti veiklos sritis ir kriterijus:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Eil. Nr.  | Vertinamos veiklos sritys | Nuorodos |
| 1 | Teikiamų sveikatos priežiūros paslaugų kokybės gerinimas, dalyvavimas įstaigos veikloje. |  |
| 2 | Bendruomenės narių sveikos gyvensenos ir ligų prevencijos skatinimas. |  |
| 3 | Profesinės veiklos tobulinimas. |  |
| 4 | Pilietinė, visuomeninė, veikla. |  |
| Eil. Nr. | Veiklos vertinimo kriterijai | Nuorodos |
| 1 | Profesiniai pasiekimai. |  |
| 2 | Aktyvi ir kūrybiška veikla įstaigos bendruomenėje, novatoriškų idėjų sveikatos priežiūros srityje siūlymas ir įgyvendinimas. |  |
| 3 | Aktyvus sveikos gyvensenos propagavimas. |  |
| 4 | Gyventojų pasitikėjimas bei palankūs atsiliepimai apie medicinos darbuotojo teikiamas sveikatos priežiūros paslaugas. |  |
| 5 | Aktyvus dalyvavimas visuomeninėje veikloje ( savanorystė, pilietinis aktyvumas ). |  |
| 6 | Dalyvavimas rajono, šalies visuomeninėje, eksperimentinėje ir mokslo tiriamojoje veikloje (draugijos, asociacijos, ekspertų komisijos, konferencijos, konsultacijos, straipsniai ir kt.), viešos paskaitos bendruomenėms, autentiškos patirties sklaida. |  |

**PASTABA. Rekomendacijos apimtis – ne daugiau kaip 1 A4 formato lapas. Rekomendacijoje pateikiama informacija apie kandidato pasiekimus pagal veiklos vertinimo sritį/is ir kriterijus. Gali būti pateiktos nuorodos į interneto svetaines ar socialinius tinklus.**

Įstaigos, organizacijos vadovas

(Vardas, pavardė, parašas)

20 m. mėn. d

 Molėtų rajono savivaldybės

 Metų medicinos darbuotojo vardo suteikimo

 ir premijos skyrimo nuostatų

 2 priedas

**SUTIKIMAS DĖL ASMENS DUOMENŲ TVARKYMO**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

(vardas, pavardė, asmens tapatybę patvirtinančio dokumento numeris)

**sutinku,** kad Duomenų valdytojas – Molėtų rajono savivaldybės administracijos ..................................... (toliau – Skyrius), tvarkytų mano asmens duomenis **(pažymi duomenų subjektas)**:

**□** vardą, pavardę, pareigas, darbovietę – svarstyti mano galimybę gauti Metų medicinos darbuotojo premiją ir administruoti jos skyrimo procedūrą;

**□** telefono numerį, elektroninio pašto adresą – siųsti man pranešimus telefonu ir / ar elektroniniu paštu, siekiant prireikus suteikti ir (ar) gauti papildomos informacijos;

**□** vardą, pavardę, pareigas, darbovietę – paviešinti informaciją apie Metų medicinos darbuotojo premijos skyrimą man.

Mano asmens duomenys bus tvarkomi ir saugomi laikantis Lietuvos vyriausiojo archyvaro priimtų teisės aktų, reglamentuojančių dokumentų valdymą, reikalavimų nuo mano sutikimo gavimo momento.

**Suprantu**, kad turiu teisę atsisakyti nuo tokio duomenų tvarkymo, tokiu atveju suprantu, kad prarandu galimybę pretenduoti į Metų medicinos darbuotojo premiją.

Pažymi duomenų subjektas: **□ sutinku □ nesutinku**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė) (Parašas)

**Esu informuotas (-a)**, kad galiu bet kuriuo metu atšaukti duotą sutikimą.

**Taip pat esu informuotas (-a)**, kad vadovaujantis ES Bendrojo duomenų apsaugos reglamento (toliau – BDAR) 15, 16, 17, 21 straipsniuose įtvirtintomis asmens duomenų subjekto teisėmis ir nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant BDAR ir kitųasmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

***Asmens duomenys*** – bet kuri informacija, susijusi su fiziniu asmeniu – Duomenų subjektu, kurio tapatybė yra žinoma arba gali būti tiesiogiai ar netiesiogiai nustatyta, visų pirma, naudojant tokius identifikatorius kaip: vardas, pavardė, buvimo vietos duomenys, naudojant vieną iš jų ar kelis to fizinio asmens fizinės, fiziologinės, ekonominės, kultūrinės ar socialinės tapatybės požymius. Specialieji asmens duomenys susiję su asmens sveikata, etnine kilme ir kt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų medicinos darbuotojo vardo suteikimo

 ir premijos skyrimo nuostatų

 3 priedas

**NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų medicinos darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Savo pareigas atlikti objektyviai, dalykiškai, be išankstinio nusistatymo, vadovaudamasis (-si) įstatymų viršenybės, skaidrumo, nešališkumo, teisėtumo, sąžiningumo principais.

2. Informuoti Komisijos pirmininką apie galimą interesų konfliktą ir nusišalinti nuo dalyvavimo tolesnėje sprendimų priėmimo procedūroje.

**Esu informuotas (-a)**, kad, kilus šališkumo ar interesų konflikto grėsmei, galiu būti nušalintas (-a) nuo dalyvavimo tolesnėje procedūroje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Molėtų rajono savivaldybės

 Metų medicinos darbuotojo vardo suteikimo

 ir premijos skyrimo nuostatų

 4 priedas

**KONFIDENCIALUMO PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_\_\_

(Data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a)

(Vardas, pavardė)

Metų medicinos darbuotojo vardo suteikimo ir premijos skyrimo komisijos (toliau – Komisija) nariu (-e) ar Komisijos sekretoriumi (-e) **pasižadu**:

1. Saugoti ir tik Metų medicinos darbuotojo vardo suteikimo ir premijos skyrimo nuostatų nustatytais tikslais ir tvarka naudoti informaciją, kuri man taps žinoma, esant komisijos nariu (-e) ar komisijos sekretoriumi (-e).

2. Man patikėtus dokumentus, asmens duomenis ir kitus duomenis saugoti tokiu būdu, kad tretieji asmenys neturėtų galimybės su jais susipažinti ar jais pasinaudoti, neatskleisti tretiesiems asmenims informacijos, kuri man taps žinoma, esant komisijos nariu (-e) ar komisijos sekretoriumi (-e).

3. Nepasilikti jokių man pateiktų dokumentų kopijų.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareigos komisijoje) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_